6. โครงการในอนาคต

  ลักษณะโครงการ

  บริษัทมีโครงการที่จะผลิตท่อเหล็กรีดเย็นเพื่อใช้ในอุตสาหกรรมยานยนต์
  ซึ่งมีขนาดเส้นผ่านศูนย์กลางตั้งแต่ 0.375 นิ้ว ถึง 2.0 นิ้ว ความหนาของเหล็กตั้งแต่ 0.5
  มิลลิเมตร ถึง 3.2 มิลลิเมตร ความยาวมาตรฐาน 6 เมตร
  และมีความยาวตามที่ลูกค้าต้องการซึ่งมีความยาวสูงสุดไม่เกิน 8 เมตร
  โดยเน้นการผลิตตามคำสั่งซื้อของลูกค้า (Made to Order)
  ซึ่งมีกระบวนการในการผลิตท่อเหล็กโดยนำเหล็กแผ่นรีดเย็นชนิดม้วน มาผ่านการตัดเป็น
  แถบเหล็กด้วยเครื่องจักรตัดเหล็กแถบ (Slitting Machine)
  ให้ได้ขนาดหน้ากว้างตามที่ต้องการ
  แล้วนำเหล็กแถบที่ได้มาผ่านกระบวนการขึ้นรูปเป็นท่อเหล็กทรงกลม
  ซึ่งท่อเหล็กรีดเย็นที่ได้นำไปใช้เป็นชิ้นส่วนประกอบของรถยนต์ รถจักรยานยนต์
  รวมทั้งสามารถนำไปใช้เป็นส่วนประกอบของเฟอร์นิเจอร์
  และนำไปใช้ในอุตสาหกรรมต่อเนื่องต่างๆ

  บริษัทคาดว่าโครงการนี้จะใช้เงินลงทุนทั้งหมดประมาณ 100 ล้านบาท
  เพื่อใช้ในการซื้อเครื่องจักรและอุปกรณ์รวมทั้งค่าติดตั้งและทดสอบเครื่องจักรก่อนการผลิต
  โดยบริษัทได้ใช้แหล่งเงินทุนจากสถาบันการเงินแห่งหนึ่งในการลงทุน
  และคาดว่าจะใช้เงินลงทุนจากการเสนอขายหลักทรัพย์ของบริษัทในครั้งนี้ไปชำระคืนเงินกู้ยืมดังกล่าว
  เครื่องจักรที่ใช้ประกอบด้วย

  ------------------------------------------------- ------- ------------ -----------------------
  เครื่องจักร                                          จำนวน   กำลังการผลิต   หมายเหตุ

  1. เครื่องจักรสำหรับผลิตท่อเหล็กรีดเย็น*                   1 เครื่อง 10,000 ตันต่อปี นำเข้าจากประเทศเกาหลีใต้

  2. เครื่องจักรสำหรับผลิตท่อเหล็กรีดเย็น                    3 เครื่อง 20,000 ตันต่อปี เครื่องจักรภายในประเทศ

  3.                                                1 เครื่อง 30,000 ตันต่อปี นำเข้าจากประเทศญี่ปุ่น
  เครื่องจักรสำหรับตัดเหล็กแผ่นชนิดม้วนเป็นแถบเหล็ก(Slitting                        
  Machine)                                                               
  ------------------------------------------------- ------- ------------ -----------------------

*หมายเหตุ ติดตั้งแล้วเสร็จในเดือนสิงหาคม 2548
โดยสามารถเริ่มผลิตและจำหน่ายได้แล้วในเดือนตุลาคม 2548

  แนวทางการตลาด

  โครงการผลิตท่อเหล็กรีดเย็นเป็นการเพิ่มความหลากหลายของสินค้าและโอกาสทางการตลาดให้แก่บริษัท
  เนื่องจากบริษัทเล็งเห็นว่า
  ปริมาณของผลิตภัณฑ์ท่อเหล็กรีดเย็นที่มีอยู่ในตลาดยังไม่เพียงพอที่จะรองรับความต้องการผลิตภัณฑ์ท่อเหล็กรีดเย็นซึ่งยังมีการเติบโตอย่างต่อเนื่อง
  โดยเน้นที่คุณภาพสินค้าและการให้บริการ บริษัทมีกลุ่มลูกค้าเป้าหมายคือ

1.  กลุ่มลูกค้าเดิม ซึ่งบริษัทมีความได้เปรียบในด้านความสัมพันธ์และความเชื่อมั่นในประสบการณ์
    ความชำนาญ และคุณภาพสินค้าที่ลูกค้ามีให้แก่บริษัทในตลอดระยะเวลาที่ผ่านมา ดังนั้น
    การทำท่อเหล็กรีดเย็นของบริษัท
    จึงเป็นการขยายขอบเขตการให้บริการแก่กลุ่มลูกค้าเดิมของบริษัทให้ครบวงจรมากขึ้น
    ซึ่งปัจจุบัน
    บริษัทได้เริ่มผลิตและจำหน่ายผลิตภัณฑ์ท่อเหล็กรีดเย็นให้แก่ลูกค้าของบริษัทในกลุ่มอุตสาหกรรมเฟอร์นิเจอร์แล้ว

2.  กลุ่มลูกค้าใหม่ บริษัทมีแผนที่จะขยายฐานลูกค้าไปสู่กลุ่มลูกค้ารายใหม่ ๆ
    ที่มีความต้องการผลิตภัณฑ์ท่อเหล็กรีดเย็น ทั้งในอุตสาหกรรมยานยนต์ อุตสาหกรรมเฟอร์นิเจอร์
    และอุตสาหกรรมต่อเนื่องต่างๆ โดยอาศัยชื่อเสียงในด้านคุณภาพสินค้าและการให้บริการ
    รวมถึงการแนะนำและการให้ข้อมูลจากกลุ่มลูกค้าเดิมในการเข้าถึง กลุ่มลูกค้ารายใหม่

  สถานภาพปัจจุบัน

  สำหรับความคืบหน้าของโครงการนั้น บริษัทได้สั่งซื้อเครื่องจักรจากต่างประเทศ
  และได้ดำเนินการติดตั้งเครื่องจักรสำหรับผลิตท่อเหล็กรีดเย็นแล้วเสร็จจำนวน 1
  เครื่องในเดือนสิงหาคม 2548
  และสามารถเริ่มการผลิตท่อเหล็กเพื่อการจำหน่ายได้แล้วในเดือนตุลาคม2548 ที่ผ่านมา
  กำลังการผลิตรวมในปี 2548 เท่ากับ 10,000 ตันต่อปี
  โดยปัจจุบันมีการใช้กำลังการผลิตประมาณร้อยละ 30 ของกำลังการผลิตทั้งหมด
  และจะดำเนินการติดตั้งเครื่องจักรสำหรับผลิตท่อเหล็กรีดเย็นเพิ่มอีกจำนวน 3 เครื่อง
  โดยคาดว่าการติดตั้งเครื่องจักรจะแล้วเสร็จทั้งหมดภายในไตรมาสที่ 1 ของปี 2549
  ซึ่งจะทำให้กำลังการผลิตท่อเหล็กรวมของบริษัทในปี 2549 เพิ่มขึ้นเป็น 30,000 ตันต่อปี*
  นอกจากนี้
  บริษัทจะดำเนินการติดตั้งเครื่องจักรสำหรับตัดเหล็กแผ่นชนิดม้วนเป็นแถบเหล็ก(Slitting
  Machine) อีกจำนวน 1 เครื่อง กำลังการผลิต 30,000 ตันต่อปี ให้แล้วเสร็จภายในไตรมาสที่
  1 ของ ปี 2549 เช่นกัน
  เพื่อเพิ่มกำลังการผลิตในส่วนของการแปรรูปเหล็กแผ่นชนิดม้วนเป็นแถบเหล็กซึ่งนำไปใช้เป็นวัตถุดิบในการผลิต
  ท่อเหล็กรีดเย็น

  *หมายเหตุ เป็นกำลังการผลิตรวมของเครื่องจักรสำหรับผลิตท่อเหล็กรีดเย็นทั้งหมด 4 เครื่อง